Document ID: /fineweb-2-swissfilter-quality_10-filterrobots/filtered/02038.jsonl.gz/5356

Rico Valär
Comember da la giuria dal 2020
Rico Valär, naschì l’onn 1981, ha studegià romanistica a l’Universitad da Turitg, nua ch’el ha promovì davart l’istorgia dal moviment rumantsch per la patria. A medem temp ha el absolvì in MAS en management da cultura a l’Universitad da Basilea. Oz è el professer per litteratura e cultura rumantscha a l’Universitad da Turitg, docent per politica culturala a l’Universitad da Basilea e da Turitg sco er moderatur e publicist liber.